Document ID: 31995R1827

KOMISSION ASETUS (EY) N:o 1827/95,
annettu 26 päivänä heinäkuuta 1995,
viinialan tuontimaksun laskemisessa sovellettavan valkoisen sokerin hinnanerotuksen vahvistamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (ETY) N:o 1544/95 (2), ja erityisesti sen 55 artiklan 3 kohdan,
ottaa huomioon Uruguayn kierroksen monenvälisten kauppaneuvottelujen osana tehtyjen sopimusten täytäntöönpanemiseksi maatalousalalla tarvittavista mukautuksista ja siirtymätoimenpiteistä 22 päivänä joulukuuta 1994 annetun neuvoston asetuksen (EY) N:o 3290/94 (3), ja erityisesti sen 3 artiklan 1 kohdan,
sekä katsoo, että
asetuksen (ETY) N:o 822/87 55 artiklassa säädetään CN-koodeihin 2009 60 11, 2009 60 71, 2009 60 79 ja 2204 30 99 kuuluvien tuotteiden tuontimaksusta lisättyjen sokereiden osalta; tämä maksu lasketaan erityisesti valkoisen sokerin kynnyshinnan ja kyseisen tuotteen cif-hintojen keskiarvon erotuksen perusteella, jonka komissio vahvistaa,
valkoisen sokerin kynnyshinnan käsite on 1 päivästä heinäkuuta 1995 alkaen poistettu Uruguayn kierroksen yhteydessä tehdyn maataloutta koskevan sopimuksen täytäntöönpanemiseksi; kyseisten tuotteiden maksujen laskemista 55 artiklan 2 kohdan vaatimusten perusteella on kuitenkin tarpeen jatkaa, kunnes rypäletäysmehujen ja rypälemehujen tulohintoja koskevaa järjestelmää aletaan soveltaa 1 päivästä syyskuuta 1995,
tämän vuoksi on tarpeen vahvistaa väliaikaisesti valkoisen sokerin kynnyshinnan korvaava, 30 päivänä kesäkuuta 1995 sovelletun kynnyshinnan tasoa vastaava kiinteä määrä 31 päivään elokuuta 1995 asti, sekä sen perusteella määrittää edellä mainitussa 55 artiklan 2 kohdassa tarkoitettu erotus,
järjestelmän keskeytymisen sekä mahdollisten keinottelujen välttämiseksi kyseistä kiinteää määrää olisi sovellettava 1 päivästä heinäkuuta 1995, ja
tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Vahvistetaan asetuksen (ETY) N:o 822/87 55 artiklan 2 kohdassa tarkoitetun erotuksen määräksi 0,4876 ecua.
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 alkaen 31 päivään elokuuta 1995 asti.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1995.

Labels: 3
2
17
6